**Circuitul tăcerii**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tăcerea zburdă pe hârtie

cuvintele sunt nişte lupi

tăcerea va muri o ştie

dar zburdă cum s-o-ntrerupi

Cuvintele sunt nişte lupi

ce urlă iată în consoane

vocalele din cer se rup

plutesc tăcerile baloane

Cum urlă lupii în consoane

tăcerea moare şi n-o ştie

trezeşte-o dacă poţi Ioane

tăcerea doarme pe hârtie

Cuvintele ca nişte lupi

te-or devora în bot de-i pupi

Costel Zăgan, Cezeisme II